Diari Oficial de la Generalitat Valenciana


Sumari del DOGV 4507, del 26-05-2003 (2003/5749)

ORDE de 17 d'abril de 2003, de la Conselleria de Cultura i Educació, per la qual es modifica l'autorització al centre docent privat d'Educació Infantil San José y San Antonio, de Sueca (València).
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4507

Data del DOGV
:   26-05-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/5749


Data del document
:   17-04-2003

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Sueca
    * centre d'ensenyament
    * ensenyament privat

ORDE de 17 d'abril de 2003, de la Conselleria de Cultura i Educació, per la qual es modifica l'autorització al centre docent privat d'Educació Infantil San José y San Antonio, de Sueca (València). [2003/5749]
  
L'expedient ha sigut incoat a instància del representant de la titularitat del centre, el qual sol·licita la modificació de l'autorització en el nivell educatiu d'Educació Infantil, primer cicle.
  
La Direcció General de Centres Docents ha declarat, mitjançant resolució de data 18 de novembre de 2002, l'adequació de les instal·lacions proposades, pel que fa a espais educatius, a allò disposat en el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris, amb correcció d'errades de data 17 de desembre de 2002.
  
L'expedient ha sigut tramitat per la direcció territorial de Cultura i Educació de València, i inclou l'informe favorable de la Unitat Tècnica de Construccions i l'informe favorable de la Inspecció Educativa referent a la relació de professors i titulacions respectives.
  
Atès que el centre té autorització d'obertura i funcionament en el nivell educatiu que es modifica.
  
Vists la Llei Orgànica 8/1985, de 3 de juliol, (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre, (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02); el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei de Govern Valencià,
  
ORDENE
  
Únic
  
Autoritzar la modificació en el nivell d'Educació Infantil, primer cicle, al centre que a continuació s'indica en els termes que s'hi especifiquen, de conformitat amb allò establert en la disposició transitòria segona, punt 2, de la la Llei Orgànica 10/2002, de 23 de desembre, de Qualitat de l'Educació (BOE de 24.12.02).
  
Centre: San José y San Antonio
  
Titular: Fundación San José y San Antonio
  
Domicili: C/ Sebastián Diago, 88
  
Localitat: Sueca
  
Província: València
  
Codi: 91408468
  
Modificació que s'autoritza:
  
- S'amplia l'autorització d'Educació Infantil, primer cicle, en tres unitats, de manera que el centre queda configurat, en la seua totalitat, amb la següent composició:
  
- 10 unitats d'Educació Infantil, I cicle, amb 167 llocs escolars, distribuïts de la següent manera:
  
1 unitat de xiquets de 0 a 1 any, amb 8 llocs escolars
  
3 unitats de xiquets de 1 a 2 anys, amb 39 llocs escolars
  
6 unitats de xiquets de 2 a 3 anys, amb 120 llocs escolars
  
DISPOSICIÓ ADDICIONAL
  
La present orde donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 17 d'abril de 2003
  
El conseller de Cultura i Educació
  
MANUEL TARANCÓN FANDOS